SK Úradný vestník Európskej únie C 310/35

Oznámenie francúzskej vlády týkajúce sa smernice Európskeho parlamentu a Rady 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o výlučné povolenie na vyhľadávanie tekutých alebo plynných uhľovodíkov nazývané „Permis de Pontenx“)

(Text s významom pre EHP)

(2007/C 310/11)

Žiadosťou zo 14. júna 2007 spoločnosti Egdon Resources (New Ventures) Ltd, so sídlom na Suite 2, 90-96 High Street, Odiham, Hamphshire, RG29 1LP (Spojené kráľovstvo), Eagle Energy Limited, so sídlom na 21 Beresford Avenue, East Twickenham, TW1 2PY (Spojené kráľovstvo), a Nautical Petroleum Plc, so sídlom na Parnell House, 25 Wilton Road, London SW1V 1YD (Spojené kráľovstvo), požiadali o výlučné povolenie na päťročné obdobie na vyhľadávanie tekutých alebo plynných uhľovodíkov, nazývané „Permis de Pontenx“, na území s rozlohou približne 387 kilometrov štvorcových, ktoré sa týka časti departementu Landes.

Obvod tohto povolenia je tvorený oblúkmi poludníkov a rovnobežiek postupne spájajúcich uvedené vrcholy definované geografickými súradnicami, pričom začiatok je Parížsky poludník.

Vrchol A: priesečník poludníka 49,20° S a brehu atlantického pobrežia.

Vrcholy Zemepisná dĺžka Zemepisná šírka B 3,90° Z 49,20° S C 3,90° Z 49,24° S D 3,82° Z 49,24° S E 3,74° Z 49,26° S F 3,74° Z 49,28° S G 3,77° Z 49,30° S H 3,70° Z 49,30° S I 3,70° Z 49,25° S J 3,71° Z 49,25° S K 3,71° Z 49,24° S L 3,74° Z 49,24° S M 3,74° Z 49,22° S N 3,70° Z 49,22° S O 3,70° Z 49,20° S P 3,60° Z 49,20° S Q 3,60° Z 49,10° S

Vrchol R: priesečník poludníka 49,10° S a brehu atlantického pobrežia.

Vrcholy A až R: Breh atlantického pobrežia.

Podávanie žiadostí a kritériá na udelenie oprávnenia

Žiadatelia, ktorí podali počiatočnú žiadosť a konkurenčné žiadosti, musia spĺňať podmienky potrebné na udelenie oprávnenia, ktoré sa stanovujú v článkoch 4, 5 dekrétu č. 2006-648 z 2. júna 2006 o oprávneniach na ťažbu a na podzemné skladovanie (Úradný vestník Francúzskej republiky z 3. júna 2006).

Spoločnosti, ktoré majú záujem o toto povolenie, môžu v časovej lehote deväťdesiat dní po uverejnení tohto stanoviska predložiť konkurenčnú žiadosť podľa podmienok zhrnutých v „Stanovisku o získaní oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev C 374 z 30. decembra 1994 na strane 11, a stanovených dekrétom č. 2006-648 o oprávneniach na ťažbu a na podzemné skladovanie. Konkurenčné žiadosti treba poslať na ministerstvo, ktoré spravuje bane, na nižšie uvedenú adresu.

O počiatočnej žiadosti a o konkurenčných žiadostiach sa rozhodne podľa kritérií na udelenie oprávnenia na ťažbu definovaných v článku 6 uvedeného dekrétu v lehote do dvoch rokov odo dňa prijatia počiatočnej žiadosti francúzskymi orgánmi, čiže najneskôr do 18. júna 2009.

Podmienky a požiadavky týkajúce sa výkonu činnosti a jej ukončenia

Žiadatelia sa odkazujú na články 79 a 79.1 ťažobného kódexu a na dekrét č. 2006-649 z 2. júna 2006 o ťažobných prácach, prácach podzemného skladovania a o poriadku pre bane a podzemné skladovanie (Úradný vestník Francúzskej republiky z 3. júna 2006).

Doplňujúce informácie sú k dispozícii na Ministerstve životného prostredia, trvalo udržateľného rozvoja a územného plánovania (generálne riaditeľstvo pre energiu a suroviny, riaditeľstvo energetických zdrojov a nerastov, kancelária pre banskú legislatívu) 61, boulevard Vincent-Auriol, Télédoc 133, F-75703 Paris Cedex 13 [telefón: (33) 144 97 23 02; fax: (33) 144 97 05 70].

Právne a regulačné ustanovenia uvedené vyššie je možné nájsť na internetovej stránke Légifrance:

http://www.legifrance.gouv.fr

(1) Ú. v. EÚ L 164, 30.6.1994, s. 3.